Keskustelu:Venäjän liittokokous

message: Turha kirjoittaa eri duumista osioita. Sama kuin täytettäisiin eduskunta-artikkeli jokaisella neljän vuoden välein valitulla eduskunnalla. Jos vaikka keskitytään kirjoittamaan Duuman oikeuksista, toiminnasta jne. --qWerk 29. kesäkuuta 2007 kello 16.04 (UTC)
Pelastin keisarikunnan duuma-kohdat tänne, joita voi käyttää sitten eri artikkeleissa apuna: 
==[[Venäjän keisarikunnan ensimmäinen valtakunnanduuma]]==
* Ensimmäinen duuma aloitti kautensa huhtikuussa 1906 ja se hajotettiin jo saman vuoden heinäkuussa. Se koostui moderneista sosialisteista ja liberaalipuolueista, jotka vaativat lisää uudistuksia. Ensimmäinen duuma hajotettiin kymmenessä viikossa. Ensimmäisessä duumassa perustuslaillisilla demokraateilla, kadeteilla, oli 179 edustajaa, lokakuulaisilla 16, sosiaalidemokraateilla 18, erilaisilla kansallisilla vähemmistöillä yhteensä 63 edustajaa. Sitoutumattomia oli 105 edustajaa. Maaseutua edustavilla trudovikeilla puolestaan oli 97 edustajaa. Ensimmäisen duuman puhemieheksi valittiin kadetti ja Pietarin yliopiston professori S. A. Muromtsev. Vastauksena hallitsijan valtaistuinpuheeseen duuma osoitti hänelle vaatimuksen, missä vaadittiin armahdusta poliittisille vangeille, todellista toimintamahdollisuutta poliittisille järjestöille, yleistä yhdenvertaisuutta, luostareiden maanomistuksen lakkauttamista jne. Kahdeksan päivän kuluttua ministerineuvoston puheenjohtaja (pääministeri) I. L. Goremykin torjui kaikki duuman vaatimukset. Viimeisenä vaatimuksena oli toteamus siitä, ettei ministerineuvosto (hallitus) nauti duuman luottamusta ja sen pitää siksi erota. Vaatimus oli parlamentarismin periaatteen mukainen. 72 päivän aikana ensimmäinen duuma jätti 391 parlamenttikysymystä hallitukselle sen laittomasta toiminnasta ja se jäi historiaan kansan vihan duumana. Se ehti suorittaa vain yhden istuntokauden.
==[[Venäjän keisarikunnan toinen valtakunnanduuma]]==
* Toinen duuma helmikuussa [[1907]] oli myös lyhytikäinen. Pääministeri [[Pjotr Stolypin]] oli ajanut läpi uudistukset, joilla aatelisten ja maanomistajien äänivaltaa vaaleissa kasvatettiin. Tämä varmisti näiden ja liikemiesten enemmistön kolmannessa duumassa. Toinen duuma istui edeltäjänsä tapaan vain yhden istuntokauden ja se hajotettiin syyskuussa 1907. Sen puhemiehenä toimi Fjodor Golovin. Ensimmäinen ja toinen duuma kärsivät menettelytapaongelmista. Hallitus ei hallitsijan luottamusta nauttivana toimeenpanovallan edustajana halunnut ottaa huomioon duumassa esitettyjä toivomuksia ja duuma purki ilman perustuslaillisia valtuuksia tai parlamentaarista valtaa vaikuttamaan hallituksen toimintaan.
==[[Venäjän keisarikunnan kolmas valtakunnanduuma]]==
* Kolmas duuma 1907-[[1912|12]] oli konservatiivisempi kuin edeltäjänsä ja onnistui istumaan viisi istuntokautta. Stolypinin salamurha ja tsaarin ja hänen keisarillisen neuvostonsa taantumuksellinen politiikka heikensivät kolmannen duuman vaikutusvaltaa. Kolmannen duuman ikoniksi muodostui [[Vladimir Puriškevitš|V. M. Puriškevitš]], joka kehui, että häntä (poliittisesti) oikeammalla on vain seinä. Duuman hyväksyessä lokakuussa [[1910]] ehdotuksen, että yleisvaltakunnallinen lainsäädäntö ulotettaisiin myös Suomea koskevaksi, Puriškevitš totesi: "Finis Finlandiae!" (Suomen loppu!).
==[[Venäjän keisarikunnan neljäs valtakunnanduuma]]==
* Neljännellä duumalla 1912-[[1917|17]] oli myös rajoitettu vaikutusvalta ja sen kausi päättyi [[Venäjän vallankumous|Venäjän vallankumoukseen]].
---qWerk 29. kesäkuuta 2007 kello 16.06 (UTC)

message: Olisi ehkä järkevää, että olisi erikseen artikkelit sekä Venäjän liittokokoukselle että duumalle. Helpointa olisi varmaan siirtää artikkeli takaisin duuma-nimelle ja tehdä Venäjän liittokokouksesta oma artikkelinsa, jonka ei välttämättä tarvitse olla pitkä. Duuman historian voisi jättää hyvin duuma-artikkeliin. Interwiki-linkitkin ovat menneet nyt sekaisin siirron johdosta: esimerkiksi en-wikissä Venäjän liittokokousta vastaa artikkeli Federal Assembly of Russia. --Tero Vilkesalo 12. tammikuuta 2008 kello 21.10 (UTC)
Liittoneuvostosta ja valtioduumasta pitäisi olla erilliset sivut.--82.128.161.253 14. toukokuuta 2014 kello 13.42 (EEST)
thread_title:  Venäjän liittokokous vs. duuma